User:Aearthrise/RomanceLanguage/Romance Bible

Le Sainct Evangile de Jésus Christ selon Sainct Matthieu

Chapitre premier.
Le livre de la génération de Jésus Christ filz de David, filz de Abraham.

Abraham engendra Izahak.

Et Izahak engendra Jakob.

Et Jakob engendra Jehudab & ses freres.

Et Jehudab engendra Pharez & Zaram de Thamar.

Et Pharez engendra Ezron.

Et Ezron engendra Ram.

Et Ram engendra Aminadab.

Et Aminadab engendra Nahason.

Et Nahason engendra Salmab.

Et Salmab engendra Booz de Rahab.

Booz engendra Obed de Ruth.

Et Obed engendra Jesai.

Et Jesai engendra le Roy David.

Et le Roy David engendra Salomoh de celle qui fut femme à Orte.

Et Salomoh engendra Rehoboam.

Et Rehoboam engendra Abiam.

Et Abiam engendra Asa.

Et Asa engendra Jehosaphat.

Et Jehosaphat engendra Jehosam.

Et Jehosam engendra Ohoziah.

Et Ohoziah engendra Jothan.

Et Jothan engendra Ahaz.

Et Ahaz engendra Gezekiah.

Et Gezekiah engendra Manasseh.

Et Manasseh engendra Amon.

Et Amon engendra Josiah.

Et Josiah engendra Jeconiah et ses frères en la transmigration de Babylone.

Et après la transmigration de Babylone, Jeconiah engendra Saalthiel.

Et Saalthiel engendra Zorobabel.

Et Zorobabel engendra Abihud.

Et Abihud engendra Eliakim.

Et Eliakim engendra Azor.

Et Azor engendra Zadok.

Et Zadok engendra Akim.

Et Akim engendra Elihud.

Et Elihud engendra Eleazar.

Et Eleazar engendra Mathan.

Et Mathan engendra Jakob.

Et Jakob engendra Joseph le mary de Marie: de la quelle a esté nay Jésus qui est dict Christ.

Par ainsi donc toutes les générations qui ont esté depuis Abraham jusque à David sont quatorze générations. Et depuis David jusqua à la transmigration de Babylone, quatorze générations. Et depuis la transmigration de Babylone jusque a Christ quatorze générations.

Or la nativité de Jesus Christ estoit telle. Car comme Marie mere d'iceluy fut espousée a Joseph: devant quilz convinssent, elle fut trouvée enceincte du sainct esprit. Et Joseph son mary, estant juste, & ne voulant point la diffamer la voulut secrètement laisser.

Mais comme iceluy pensoit ces choses, voicy l'ange du seigneur s'apparut a luy en son songe, disant Joseph filz de David, ne crains à recevoir Marie ta femme: car ce qui est conceu en elle est du sainct Esprit. Or enfantera elle ung filz, & appelleras son nom Jesus: car iceluy sauvera son peuple de leurs pechez.

Et tout ce a esté faict affin que fust accomply ce qui est dit du Seigneur Dieu par le prophete disant: Voicy la vierge sera enceinte & enfantera ung filz: & appellera on son nom Emanu-el, qui est interprété, Dieu avec nous.

Joseph donc esveille de son dormir, feit ainsi que l'ange du Seigneur luy avoit commandé, & print avec soy sa femme, & ne l'avoit point congneue quand elle enfanta son filz premier nay: & appella on son nom Jésus.

Chapitre Deuxième.
Et quand Jesus fut nay en Bethlehem cité de Judée au temps du roy Hérode: voicy les Sages vindrent d'orient en Jerusalem, disans: Où est celuy qui est nay Roy des Juifz car nous avons veu son estoille en Orient & le sommes venuz adorer.

Or le roy Hérode, ayant ouy ce, fut troublé, & toute la cité de Jerusalem avec luy. Et ayant assemblé tous les principaulx sacrificateurs & ls Scribes du peuple, il s'enqueroit d'eulx où Christ devoit naistre. Et iceulx luy dirent: En Bethlehem de Judée. Car il est ainsi escrit par le prophète: Et toy Bethlehem terre de Jehudah: tu n'es pas la plus petite entre les prices de Jehudah: car de toy me sortira le Duc que gouvernera mon peuple Israel.

Adonc Hérode appella en sécret les sages: & diligentment s'informa de eulx du temps de l'estoille, laquelle leur estoit apparue. Et les envoyant en Bethlehem leur dist: Allez & vous enquestez diligentment de l'enfantlet: et quand vous l'aurez trouvé, dénoncez-le moy: affin que aussi ie y voyse, & que ie l'adore.

Et quand ilz eurent ouy le roy, ilz s'en allèrent.